หลังจากใส่บาตร มาหาอาหารเช้ากิน ร้านบอกว่าเปิด 7 โมง โดยประมาณ ดังนั้นไม่ใช่ 7 โมงตรง เราเกือบตัดใจขับรถกลับแล้ว บังเอิญเห็นร้านเปิดประตูเสียก่อนสตาร์ทรถ

ไปถึงร้าน 7.15 น. ร้านกำลังจัดโต๊ะเก้าอี้ จนเราเกือบเกรงใจ แต่ด้านในจัดเสร็จแล้ว เราเลยไปนั่ง ตอนสั่งอาหารคาดว่าต้องได้ช้าแน่ๆ เพราะร้านเพิ่งเปิด แต่กลับได้เร็วกว่าที่เราคาดไว้

- ไข่กระทะ 30 บาท เป็นไข่ดาว 2 ฟอง ท็อปปิ้งเป็นหมูยอ หมูผัดลักษณะคล้ายหมูกระเพรา หอมแดงซอยทอด รสชาติหมูผัดลักษณะคล้ายหมูกระเพรานั้นดลับมีรสชาติของออริกาโน่ทำให้คล้ายผัดฉ่ามากกว่า ไข่กระทะร้านนี้จะหอมเนยมาก ไข่แดงสุกไปหน่อย 

- ก๋วยจั๊บญวน 40 บาท เส้นนุ่มเหนียวดี แต่ไม่มากเท่าที่คิด รสชาติน้ำซุปกระดูก เราเฉยๆมากกว่าไม่ติดใจมาก หมูยอบางไปหน่อยไม่ค่อยรู้รสชาติ หมูสับใส่แบบพอเป็นพิธี กระดูกหมูไม่ค่อยมีเนื้อเท่าไหร่

- ชนมปังเวียดนาม 15 บาท ไส้ด้านในเป็นกุนเชียง หมูยอและหมูสับ ปรุงซอสรสชาติของทางร้าน รสชาติคล้ายรสชาติของไส้กระหรี่ป๊ป แต่เป็นแบบไม่เข้มข้น

- ชาเขียวเย็น 25 บาท ชาเขียวหวานไปหน่อย และเข้มข้นดี ฟองนมเยอะไปหน่อย

- กาแฟพะยอม 25 บาท รสชาติกาแฟค่อนข้างเข้มข้น หวานน้อย